GiliGold/VAD_KnessetCorpus huggingface dataset:
מירי רגב: קודם כול, אני מעריכה מאוד את ידידי פייגלין ואני מתנגדת באופן נחרץ לאמירתו שאתה צריך להתפטר מתפקידך.
מירי רגב: אני עובדת אתך כיושבת-ראש ועדת הפנים והגנת הסביבה, אני מקבלת ממך תשובות נחרצות לכל דבר.
מירי רגב: זה נכון שלא תמיד אני מסכימה עם המדיניות שלך.
מירי רגב: בסוגיית הר-הבית אני מסכימה עם פייגלין, ואני חושבת שנכון היה לקבוע מדיניות מאוד ברורה, שכשיש אלימות של מוסלמים ההר נסגר לכולם, לא רק ליהודים.
מירי רגב: בעניין הזה הזו סוגיה שצריך ללבן אותה, ונשב עליה כמו שאמרת בצורה מסודרת, אחרי שוועדת המשנה שמיניתי תביא את הממצאים שלה כבר בעזרת השם בעוד שבועיים בעניין הזה.
מירי רגב: אבל אני אומרת חד וחלק, וחוזרת ואומרת את זה, אנחנו בדיון משודר: השר הנוכחי שיושב כאן לצדי הוא זמין, הוא קשוב, אין נושא שאנחנו מעלים לפתחך ואתה לא בא ואומר את הדברים ביושר.
מירי רגב: מה גם ששמענו את זה פה בדיון היום.
מירי רגב: אני לא חושבת שיש שר שבא ואומר: מדד האלימות אומר שיש עליה, שזה יכול להצביע על חוסר אמון במשטרה.
מירי רגב: הוא יכול היה להסתיר את הנתונים האלה, ואפשר לעשות את זה.
מירי רגב: רק אתמול בדיון על מלאי הדירות ראינו מה קרה עם הסתרה במשך שנים של תמונת מציאות של מלאי דירות.
מירי רגב: נמצא פה שר שאומר באופן פשוט וברור: יש בעיה וצריך לטפל בה, ואני לא מטאטא את זה מתחת לשולחן.
מירי רגב: וזה בעיני אומץ שהוא לא ברור מאליו.
מירי רגב: נכון, צריך לעשות עוד דברים.
מירי רגב: נכון, אנחנו רוצים שיקבל החלטות בנושאים מסוימים בצורה אחרת.
מירי רגב: אבל זה לא אומר שאתה צריך להתפטר מתפקידך, חד וחלק.
מירי רגב: אני מודה לך, קודם כול, על כל הסיוע לוועדה.
מירי רגב: הדוח שהצגתם היום הוא דוח שמרמז שיש לטפל בזה – לא מרמז אלא אומר בצורה ברורה וחדה, שיש לטפל בנושא של האלימות ברמה המערכתית, גם ברמת משרד המשפטים, גם ברמת היועמ"ש, גם ברמת המשטרה.
מירי רגב: אנחנו ניתן את כל הגיבוי והגב שאתם צריכים כדי לעזור לכם לטפל בעניין.
מירי רגב: תקציב 2015 למשרד ולארגונים הכפופים אליך, כפי שעשינו עם משרד הפנים אתמול, נעשה גם דיון ייעודי בנושא התקציב כדי לראות כיצד אנחנו יכולים באמצעות התקציב הזה לממש את המשימות שמוטלות על המשרד לביטחון הפנים.
מירי רגב: אקיים גם דיון בסוגיית הר-הזיתים והדרך להגעה להר-הזיתים.
מירי רגב: הנושא הזה ידוע לך, דיברנו עליו מספר פעמים, גם עם מנכ"ל משרד ראש הממשלה, גם עם מזכיר ראש הממשלה.
מירי רגב: לא יכול להיות שאדם לא יכול לעלות כדי ללכת ולשים פרחים על קבר של הוריו.
מירי רגב: וזה לא משנה אם זה בגין זכרונו לברכה או אדם פשוט מן השורה.
מירי רגב: כל אדם יוכל לעלות לבית הכנסת כשהוא רוצה לעלות.
מירי רגב: ואת שאר הסיכום אוציא בכתב.
מירי רגב: אני מודה לך מאוד על הכול.
מירי רגב: הוועדה, תראה בה כבית לכל הסוגיות שקשורות במשרד לביטחון הפנים.
מירי רגב: שלום לכולם אני מתכבדת לפתוח את דיון ועדת הפנים והגנת הסביבה בנושא צעדת הדגלים בעיר העתיקה בירושלים, ביום ירושלים.
מירי רגב: יום שכולנו חוגגים ושמחים בו ושמחים שמציינים את היום הזה.
מירי רגב: יש הרבה מאד אירועים שנופלים על העיר ירושלים.
מירי רגב: הערכות מאד גדולה של משטרת ישראל , בנוסף לאירועים אחרים שיש לה מן הסתם ולעיריית ירושלים.
מירי רגב: איך להביא למצב שיהיו אירועים רבים ומגוונים, שיוכלו להכיל לא רק את אזרחי ירושלים, אלא את אזרחי ותושבי המדינה כולה, שרוצים לבוא ולחגוג עם תושבי ירושלים ומצד שני גם לשמור על הביטחון האישי של כל החוגגים.
מירי רגב: מעבר לזה, החלטתי שנכון יהיה לקיים דיון בסוגיית צעדת ריקוד הדגלים, בעקבות פניה של מתי דן שהציג לי את הבעיה.
מירי רגב: לא הייתי שם אף פעם ואולי השנה אזכה להיות במצעד, שאני מבינה שהוא אחד המצעדים הססגוניים והיפים.
מירי רגב: אני מבינה שלאורך שנים, מצעד הדגלים עבר דרך כל שערי ירושלים ובשנים האחרונות הוחלט על ידי משטרת ישראל לסגור שני שערים בעיר העתיקה לתהלוכת הדגלים – שער האריות ושער הפרחים.
מירי רגב: הדיון היום הוא לשמוע את התייחסות משטרת ישראל, מדוע מצעד הדגלים לא יכול לעבור בשער האריות ובשער הפרחים כי הרי יש לשני השערים האלה משמעות לאומית והיסטורית.
מירי רגב: אני מבקשת מהנציגים של מתי דן או "עם כלביא" שיציגו את הנושא.
<יונדב הורוביץ: עמותת "עם כלביא" מארגנת את המצעד שנקרא ריקוד הדגלים מזה כ-25 שנה.
<יונדב הורוביץ: כשהאירוע הזה הוא האירוע המרכזי ביום החג של ירושלים, מרכזי בארץ בכלל ובטח בעיר ירושלים.
<יונדב הורוביץ: כל שנה מספר המשתתפים משתנה, זה נע בין 60,000-100,000 צועדים, שבאים מכל רחבי הארץ ומאחדים את כל חלקי ירושלים תחת דגל ישראל.
<יונדב הורוביץ: האירוע, באופן מסורתי, מתחיל במערב העיר, לפעמים מגן סאקר לפעמים ממרכז העיר.
<יונדב הורוביץ: רוב השנים, עד פתיחת הרכבת הקלה עבר דרך רחוב יפו וכניסה.
<יונדב הורוביץ: כמו שאמרת, מכל שערי העיר העתיקה.
<יונדב הורוביץ: המסלול עבר שינוי בעקבות הרכבת הקלה והיום נכנסים מכל השערים.
<יונדב הורוביץ: לפני כ-10 שנים המשטרה נתנה הגבלות על הכניסה.
<יונדב הורוביץ: בהתחלה רצו להגביל את הכניסה משער שכם וזה נמנע.
<יונדב הורוביץ: אבל כמו שציינת, הכניסה משער פרחים, שהוא השער הבא מרחוב סולטן סולימאן, אחרי שער שכם נמנעת מסיבה של פגיעה בשגרת חיי התושבים שגרים שם.
<יונדב הורוביץ: לגבי שער האריות, המשטרה מסבירה ששער האריות הוא ציר מילוט.
<יונדב הורוביץ: אנחנו מבקשים שהמצב יחזור לקדמותו.
<יונדב הורוביץ: האירוע הוא, כמו שציינת, סמלי.
<יונדב הורוביץ: דרך שער האריות שוחררה ירושלים.
<יונדב הורוביץ: הצנחנים לא נכנסו לא משער יפו ולא משער האשפות, הם שחררו את ירושלים משער האריות, שזו הכניסה הכי צפונית לעיר העתיקה.
<יונדב הורוביץ: אנחנו יודעים שזה יום חגה של ירושלים, העיר העתיקה נסגרת באירועים שונים, שדומים לזה מבחינת מאפייני התנועה.
<יונדב הורוביץ: עוד חודש יש את הרמדאן, שבכל יום שישי באה כמות של כ-100,000 מתפללים מכל הכפרים מסביב ומערים נוספות ונכנסים גם דרך שער האריות, זה לא מוגדר כציר מילוט.
<יונדב הורוביץ: אפשר למנות עוד המון אירועים שהעיר העתיקה מכילה את הכמות הזו של האנשים, המשטרה יודעת לתת את האבטחה.
<יונדב הורוביץ: לחילופין נבקש, שלפחות חלק מהצעדה תעבור במקומות האלה.
<יונדב הורוביץ: כמות של 1,000 אנשים, לא כמות מוגזמת, שתצעד דרך השערים האלה, שייכנסו דרך שער הפרחים.
<יונדב הורוביץ: יש שם נקודות התיישבות, יש שם חיים, יש אנשים שגרים.
<יונדב הורוביץ: אותו דבר משער האריות.
<יונדב הורוביץ: חשיבות הצעדה זה להקיף את העיר.
דוד אזולאי: רק חלק מהצועדים ייכנסו לתוך שער האריות?
מירי רגב: אנחנו רוצים את כולם, אבל תכף נשמע מה אומרת המשטרה ונציע פשרה.
<יונדב הורוביץ: כך היה רוב השנים.
מירי רגב: חברת הכנסת תמר זנדברג, בקשת להתייחס לפני המשטרה.
מירי רגב: אחריה חברי הכנסת קלפה ואזולאי.
תמר זנדברג: רציתי להוסיף כמה שאלות לפתיחה שלך ולהצגת הדברים, כדי שהמשטרה תוכל להתייחס לכלל הסוגיות.
תמר זנדברג: רצתי לשמוע התייחסות לשתי סוגיות: האחת היא שאלת ההערכות המשטרתית למצעד עצמו.
תמר זנדברג: מנתונים שהגיעו אלי על ידי עמותת "עיר עמים" עולה שבשלוש השנים האחרונות היה תיעוד, מצולם ומוקלט וכן עדויות של עבירות הסתה די חמורות שנערכו במצעדים האלה.
תמר זנדברג: בין היתר, אני מקריאה, תועדו קריאות, חלקן בשירה, הבאות מצד קהל רחב: "מוות לערבים", "אטבח אל-ערב", "שיישרף הכפר", "שכל תל-אביב תישרף", "מוחמד מת", ו"מוות לשמאלנים".
תמר זנדברג: אני חייבת להגיד, שכתושבת תל-אביב ושמאלנית בעצמי, חלק מהדברים האלה אני לוקחת באופן אישי.
תמר זנדברג: רציתי לשאול: האם הייתה התמודדות עם העבירות האלה, בין אם בזמן אמת או בין אם לאחר מעשה באמצעות מודיעין, הגשת כתבי אישום, חקירה, זימון לחקירה וכו'.
תמר זנדברג: לאור זה, מה נעשה על מנת למנוע מקרים כאלה גם בצעדה השנה.
תמר זנדברג: נושא נוסף, שהוזכר כאן בתחילת הדברים, זה לגבי הגבלות תנועה שמתקיימות בזמן המצעד, בעיקר בשכונות פלסטיניות.
תמר זנדברג: אני רוצה לומר שוב, בתור תושבת תל-אביב, שגרה בסמוך לאזורים שיש בהם מידי פעם אירועים המוניים, יש היגיון בהגבלות תנועה מסוימות בזמן אירועים המוניים, זה דבר שבהחלט צריך לסבול במסגרת חופש הביטוי ולהתמודד אתו.
תמר זנדברג: השאלה שלי היא ספציפית לגבי מגבלות תנועה סלקטיביות לאוכלוסייה פלסטינית.
תמר זנדברג: זה נושא שנשאלת שאלת המדתיות וגם שאלת האפליה האסורה שעולה ממנו.
תמר זנדברג: האם יש צידוק להגביל תנועתה של אוכלוסייה מסוימת על בסיס אתני, דתי, לאומי כזה או אחר, שחולקת את אותו מרחב, שגרה בשכנות, באותה קרבה, כמובן שכל שאר הקריטריונים האובייקטיביים הם זהים ורק על בסיס אתני לאומי, או איך שלא נקרא לזה, לבצע הפרדה או הגבלה.
תמר זנדברג: האם יש גורם משפטי של המשטרה או של המשרד של היועץ המשפטי לממשלה, שיוכל להתייחס לדברים ואם לא, אז אני מבקשת תשובה, משום שזו סוגיה עקרונית וחשובה ביותר.
זבולון כלפה: יש לי צורך להגיב אחרי דבריה של חברת הכנסת זנדברג.
זבולון כלפה: צר לי תמר, נראה לי שאת רואה את המציאות במשקפים מאד מסוימות ומצומצמות וזה חבל.
תמר זנדברג: מסוימות, בטוח.
תמר זנדברג: מצומצמות, אני לא יודעת.
תמר זנדברג: כל אחד והמשקפים שלו.
זבולון כלפה: לא בקשתי שחלילה תחבשי את המשקפים שלי.
זבולון כלפה: אמרת את זה בפומבי לא פעם ולא פעמיים.
זבולון כלפה: יצאת לידי חובה בעניין, על אף שטעית בכל הפעמים, אבל לא נורא, אפשר תמיד לתקן.
זבולון כלפה: קודם כל, חשוב להבהיר, שמתקיימות תהלוכות של ערבים כל הזמן, עם קריאות נגד יהודים.
זבולון כלפה: כל הזמן ובכל מקום.
זבולון כלפה: אני הייתי עד ביום העצמאות האחרון, לא בירושלים.
זבולון כלפה: בצומת גולני, עם דגלי אש"פ.
זבולון כלפה: אני הייתי שם.
תמר זנדברג: זה אסור לפי חוק?
זבולון כלפה: עם קריאות, קללות ונאצות.
תמר זנדברג: אם יש קריאות הסתה או אלימות מובהקות, אז כמובן שהמשטרה תטפל.
זבולון כלפה: אין בלבי דבר וחצי דבר.
זבולון כלפה: תופעות למיניהן שצריכות טיפול, מקבלות את הטיפול על ידי גורמים מחנכים, על ידי המשטרה ועל ידי גורמים אחרים.
זבולון כלפה: אבל אל נציג שהמציאות היא שמהצד השני הם כל כך טובים, שהעסק הולך חלק.
זבולון כלפה: נקודה שנייה, אני לא יכול להתנתק מהדיון בוועדת משנה שאנחנו מקיימים, במסגרת זכות היהודים לעלות ולהתפלל בהר הבית.
זבולון כלפה: לא שמעתי שם שצעקתם, שכמעט בכל חול המועד נשללה הזכות היהודים לעלות להר.
תמר זנדברג: יש לך מה לומר לגוף הדברים?
תמר זנדברג: אמרתי דברים ברורים ולגופו של עניין.
מירי רגב: אנחנו לא נקיים את הדיון הזה פה.
זבולון כלפה: גם אני אמרתי דברים ברורים.
זבולון כלפה: לנושא עצמו, בשנה שעברה ישבנו עם מפקד המחוז, קצת לפני החג, יחד עם הרב דרוקמן, במשרדי המחוז, סביב כל הנקודות האלה.
זבולון כלפה: בקשנו גם את הכניסה דרך כל השערים.
זבולון כלפה: לא יעלה על הדעת, שדבר שהיה נהוג במשך עשרות שנים, אין לי מושג למה בשנים האחרונות זה הולך ומצטמצם.
זבולון כלפה: הגיע הזמן להחזיר את המסורת הזו למקומה.
זבולון כלפה: במיוחד שער האריות, שאני רואה כאדם יהודי, כאזרח ישראל, פגיעה בלאומיות שלנו במדינת ישראל.
זבולון כלפה: ירושלים היא חלק בלתי נפרד ממדינת ישראל לא יעלה על הדעת שיהודים שרוצים לחגוג את יום ירושלים, דווקא שער האריות נחסם בפניהם.
זבולון כלפה: אני בטוח שניתן למצוא לדבר הזה פתרונות.
זבולון כלפה: יש למשטרה הרבה אמצעים.
זבולון כלפה: כשהיא רוצה היא יודעת לנהל את האירועים בהיקפים גדולים יותר.
זבולון כלפה: גם בתחומי העיר העתיקה וגם בסביבתה.
זבולון כלפה: אני מבקש שהדבר הזה יתוקן גם בעניין הזה.
<קובי דודיאן: שמי קובי דודיאן, קצין אג"מ של מחוז ירושלים.
<קובי דודיאן: אני מלווה את האירוע הזה כבר כמה שנים בתפקידים שונים במחוז וחלק מהאנשים פה מכירים אותי.
<קובי דודיאן: לפני כל אירוע כזה, בייחוד ריקוד הדגלים, אנחנו מארגנים פגישה עם המארגנים.
<קובי דודיאן: בשנה שעברה וגם השנה נפגשנו עם הרב דרוקמן, שהוא האב הרוחני של ריקוד הדגלים ודנו על המסלולים בו יתקיים האירוע.
<קובי דודיאן: סוכם שהאירוע יהיה בדיוק כמו בשנה שעברה.
מירי רגב: סוכם כי זו החלטה שלכם, לא כי דרוקמן רוצה את זה.
<קובי דודיאן: אני אומר למה החלטנו ככה.
<קובי דודיאן: זה אירוע מאד גדול, אמרת ססגוני וזה נכון, אבל גם עם הרבה רגשות לאומיים.
<קובי דודיאן: אני חייב לציין שזה אירוע יפה, אבל עם הרבה בעיות בטיחות קשות.
<קובי דודיאן: כש-50,000 איש צועדים ומצטופפים בסמטאות העיר העתיקה הצרות, זה לא אירוע פשוט.
<קובי דודיאן: אחרי זה כולם נכנסים לכותל המערבי וזה גם לא אירוע פשוט.
<קובי דודיאן: אולי מבחינת הבטיחות, זה האירוע הבעייתי ביותר שיש בירושלים מידי שנה.
<קובי דודיאן: אנחנו מתבססים על ניסיון העבר ועל לקחים.
<קובי דודיאן: לנו חשוב לשמור על הסדר הציבורי קודם כל.
<קובי דודיאן: בגלל זה בשנים האחרונות, ראינו והבנו, שאי אפשר להכניס את כולם דרך שערי העיר העתיקה מהסיבה הזו.
<קובי דודיאן: הסיבה השנייה, החיכוך בין היהודים לערבים הוא כל כך גדול באירוע הזה, שאנחנו חייבים להפריד.
<קובי דודיאן: לכן נקבעו צירים.
<קובי דודיאן: בעבר נאמר שבשער שכם לא נכנסו, זה נכון, לא נכנסו בעבר בשער שכם, אלא אם הכנסנו מאות בודדים.
<קובי דודיאן: בשנה שעברה הכנסנו כמעט את כל האנשים דרך שער שכם ואת זה לא ציינו.
<קובי דודיאן: צריך לזכור שגם זה משהו שנעשה לטובה.
<קובי דודיאן: הרעיון המרכזי כמו שאמרתי הוא שמירה על הסדר.
<קובי דודיאן: לפני שלוש שנים היו חיכוכים קשים בין יהודים וערבים באזור בגלל שינוי מסלול שהמשטרה קבעה, בגלל הרכבת הקלה.
<קובי דודיאן: בשנתיים האחרונות חזרנו פחות או יותר למסלול המסורתי שהיה, למעט רחוב יפו, בגלל הרכבת הקלה.
<קובי דודיאן: יש אחוז קטן של אנשים שקוראים קריאות גזעניות, זה נכון, אבל יש גם מעצרים.
<קובי דודיאן: המשטרה עצרה בשנה שעברה גם יהודים וגם ערבים שהפרו את הסדר, שלא התנהגו כמו שצריך.
<קובי דודיאן: חלק מהפגישה עם הרב דרוקמן זה כדי שידברו עם האנשים, ידברו עם ראשי הישיבות.
<קובי דודיאן: מדובר בחבר'ה צעירים בני 17,18 וצריך לדבר אתם לפני האירוע.
<קובי דודיאן: לפני שנתיים שלחנו קצין, שעבר בין הישיבות, דיבר עם האנשים כדי להסביר, מי שמפר את הסדר נעצר.
מירי רגב: מה זה קשור לשער האריות והפרחים?
<קובי דודיאן: צריך לעשות אבחנה.
<קובי דודיאן: אנחנו סוגרים להר הבית את כל השערים שמובילים לכיוון רחוב הגיא, מה שמוביל משער שכם לכותל, כדי לאפשר ליהודים לעבור.
<קובי דודיאן: מצד שני, אנחנו חייבים לאפשר לערבים נתיב מסוים לצאת מהר הבית.
<קובי דודיאן: אלה השערים הצפוניים שמובילים משער האריות.
<קובי דודיאן: דבר שני זה על מנת למנוע חיכוך בין היהודים לערבים.
<קובי דודיאן: דבר שלישי לאפשר מרקם חיים.
<קובי דודיאן: חייבים לאפשר לאנשים שחיים במקום מרקם חיים.
<קובי דודיאן: אם אנחנו נותנים ליהודים להיכנס דרך רחוב הגיא, אנחנו חייבים לתת לערבים מרקם חיים ברובע המוסלמי כדי לנהל את השגרה שלהם.
<קובי דודיאן: אי אפשר להכניס את כולם, 50,000 איש לסמטאות.
מירי רגב: מקובל עלי שאי אפשר להכניס את כולם.
מירי רגב: מה עם נציגות?
<קובי דודיאן: אי אפשר להכניס 50,000 איש לסמטאות העיר העתיקה.
<קובי דודיאן: אנחנו צריכים להשאיר צירים פנויים לפינוי אם חלילה יקרה אירוע.
<קובי דודיאן: אלה הסיבות שבגללם פעלנו.
<קובי דודיאן: נציגות של כמה?
מירי רגב: 1,000 איש.
<קובי דודיאן: אני לא מכיר את זה, לא בחנו את זה.
<קובי דודיאן: אנחנו צריכים לבחון את זה.
<קובי דודיאן: אני לא מתחייב על זה.
דוד אזולאי: גברתי היושבת ראש, נקודת המוצא של הדיון זה הדברות של המשטרה עם המארגנים.
דוד אזולאי: אני מבין שהמשטרה דואגת בראש ובראשונה לביטחונם של הצועדים, ביום ירושלים רוצים לצעוד וזה בסדר גמור, אבל אסור שאחד יבוא על חשבון השני.
דוד אזולאי: בעניין הזה, דעתי היא שטוב תעשה המשטרה אם תזמן את הגורמים המארגנים לשמוע מהם ואם תהיה דרישה להיכנס גם דרך שער האריות במספר מצומצם - - -
<קובי דודיאן: סליחה על ההפרעה, ישב אצלי אתמול בועז יעקובי, מארגן האירוע.
<קובי דודיאן: הוא לא העלה את הדרישה הזו בפגישה אצלי.
<קובי דודיאן: סיכמנו שהצעדה תהיה כמו בשנה שעברה.
דוד אזולאי: אם הוא האיש, המתאם מטעמכם, מן הראוי שיפנה, יבקש, בשביל זה אנחנו פה.
דוד אזולאי: אבל אי אפשר לבוא לוועדת הפנים כדי לדרוש את הדברים שאתם לא דרשתם אותם.
<מתתיהו הכהן דן: זה מסיבה, שהמשטרה בשנים האחרונות לא מאפשרת לבקש.
<קובי דודיאן: - -
<מתתיהו הכהן דן: דברתי עם האנשים, כלו כל הכוחות.
<מתתיהו הכהן דן: הם היו מאד רוצים, הם מבקשים את זה.
<מתתיהו הכהן דן: יתרה מזו ברמדאן, אגב מרקם חיים, משפחות שגרות בשער הפרחים, לא יכולות להגיע הביתה.
<מתתיהו הכהן דן: סוגרים את הרחוב.
<מתתיהו הכהן דן: אין מרקם חיים יהודי.
<מתתיהו הכהן דן: זה על פי מוצא אתני.
מירי רגב: אם אין מרקם חיים יהודי כמו שיש מרקם חיים מוסלמי, זה לא בסדר.
דוד אזולאי: בגלל זה אני אומר, בגלל שעובדים עם המשטרה, יש שיתוף פעולה ונכונות.
<מתתיהו הכהן דן: אני מעלה את זה כי אתה חייב להיות עקבי לאורך כל השנה.
<מתתיהו הכהן דן: אם עכשיו לא קובעים שסוגרים את הצירים, לא נותנים ולא מתחשבים ולא משנה מה הסיבות, אז אתה לא יכול לקחת עיקרון אחד לצד אחד ולא לקחת לצד השני.
<מתתיהו הכהן דן: ברמדאן, למשפחה שגרה בשער הפרחים, הציר מהכותל לשער הפרחים סגור ולא נותנים לעבור.
<מתתיהו הכהן דן: שנה שעברה רציתי לחזור הביתה מהכותל, הייתי צריך להיאבק לשם כך, אחרי שאחד הילדים שלי הוכה על ידי ערבים והייתי צריך לפרוץ מחסומים, לא נותנים.
<מתתיהו הכהן דן: צריכים להגיד את האמת.
<מתתיהו הכהן דן: אני מצדיע למשטרה, הם אנשים טובים, אבל יש עניין של מדיניות.
<מתתיהו הכהן דן: המדיניות מתחילה כאן ולא שם, עם כל ההערכה לשוטרים.
<מתתיהו הכהן דן: השאלה הזו צריכה להישאל עכשיו ולא בעוד חודשיים.
<מתתיהו הכהן דן: אני רוצה לבקש מהיושבת ראש שתנחה את המשטרה שכל המסלולים למרקם החיים היהודי בעיר העתיקה יהיו פתוחים.
<מתתיהו הכהן דן: אין מגבלות יותר.
<מתתיהו הכהן דן: מי שבא לגור בעיר העתיקה בא להתפלל, חייב לקחת בחשבון שזה מקום שצריכים להלך חופשי.
<מתתיהו הכהן דן: אם אדם רוצה להשתולל שיחפש מקום אחר.
מירי רגב: זה מקום שרק משחקים כדורגל.
<אושרת מימון: עורכת דין אושרת מימון מנהלת פיתוח מדיניות בעמותת "עיר עמים".
<אושרת מימון: אני שמחה שהגעתי לדיון לצערי אין עוד הרה ארגונים ירושלמים שעמדתם לגמרי שונה ממה שהוצג כאן.
<אושרת מימון: אני יכולה להגיד שאנחנו כירושלמים רואים במצעד הדגלים אחת התופעות הכי מכוערות שאנחנו חווים בשנים האחרונות.
מירי רגב: לא באנו לשמוע את דעתך.
מירי רגב: באנו לשמוע אם יש לך משהו להגיד בנושא האבטחה.
מירי רגב: אני גם לא רוצה שיביעו את עמדתם לגבי הפנינג אחר.
<אושרת מימון: שמענו שזה חגיגי ססגוני, אחד האירועים היפים.
מירי רגב: לא באנו לשמוע את חוות דעתך, יש כאן דיון נקודתי מסלול מצעד הדגלים.
מירי רגב: באנו לשמוע את דעתך העניינית.
מירי רגב: את דעתך לגבי האירוע תפני מראש, אם יבקשו את דעתך, לגורם המאשר.
<אושרת מימון: העברנו את חוות דעתנו.
<אושרת מימון: אני חושבת שיש פה איפה ואיפה.
<אושרת מימון: אני מצטערת, אבל אני שמעתי "ססגוני", "חגיגי", "אחד האירועים היפים" וכו'.
<אושרת מימון: אני חושבת שמותר לי גם לומר את חוות דעתי המקצועית ולא האישית.
<אושרת מימון: אתמול הייתה הפגנה נגד תג מחיר, אני חושבת שברוח תג מחיר וברוח התערוכה שיש פה "די לאלימות", כל התופעות שקורות במהלך מצעד הדגלים חייבות לזכות להתייחסות יותר רצינית של המשטרה.
<אושרת מימון: אם אפשר לדבר בכל זאת על המסלול, היה ראוי לאור השנים האחרונות ולאור ההתנהלות של העוברים במצעד ברחוב הגיא, ראוי היה לסגור את הרובע המוסלמי למעבר של מצעד הדגלים.
<אושרת מימון: אני רוצה לשאול את המשטרה אם הוגשו כתבי אישום נגד חלק מהקוראים את הקריאות בשנים קודמות.
מירי רגב: את צריכה לשאול את בית המשפט לא המשטרה.
<אושרת מימון: לא אם הורשעו, אם הוגשו כתבי אישום.
<אושרת מימון: את זה אני יכולה לשאול את המשטרה.
<אושרת מימון: לגבי מעבר תושבים, יש לנו סרטונים שמתעדים במפורש שבמהלך המצעד השוטרים לא מאפשרים לערבים לעבור, כשליהודים שגרים באזור נותנים לעבור.
<אושרת מימון: בעניין הזה אני מסכימה עם מתי דן, לא יכול להיות שעל רקע אתני לא נותנים לעבור במהלך מצעד, ושבמשך שעות אנשים לא יכולים להתקדם לבית שלהם.
<אושרת מימון: הייתי רוצה לשמוע מהמשטרה אם הוגשו כתבי האישום.
<אושרת מימון: ואיך הם נערכים לפעול מול התופעות האלה במהלך המצעד.
מירי רגב: לא בקשנו את הנתון מהמשטרה ולכן הוא לא בא מוכן.
מירי רגב: אני מציעה שתעבירי את הבקשה באופן רשמי למשטרה.
<אושרת מימון: כבר העברנו.
מירי רגב: אז הם יענו לך, כי הוועדה לא מחברת בין ארגונים למשטרה, אלא היא באה לעסוק בענייני הוועדה.
<רות כרמי: שמי עורכת דין רות כרמי מהמרכז הרפורמי דת ומדינה.
<רות כרמי: יש שני נושאים שמטרידים אותנו במסלול המצעד, הראשון הוא הפרדה בין גברים לנשים.
<רות כרמי: בשנה שעברה המשטרה עשתה עבודה מצוינת כדי למנוע שתהיה אכיפה של הפרדה בין גברים לנשים למי שלא היה מעוניין, הייתי רוצה להעלות את הבקשה שגם השנה ישימו לזה לב.
<רות כרמי: שלא יהיו סדרנים שיכוונו אנשים שבצורה לא וולונטארית כדי שתהיה הפרדה.
<רות כרמי: בשנה שעברה בדקנו את זה ובאמת הייתה עבודה מצוינת.
<רות כרמי: הנושא השני, אותן קריאות גזעניות, הסתה לגזענות שזו עבירה פלילית להדגיש את החשיבות של תדרוך השוטרים.
<רות כרמי: גם אם זה קומץ, זה קריאות שבוודאי לא צריכות להיות וצריכה להיות הפרדה בין חופש הביטוי, שהוא לגיטימי, לבין הסתה לגזענות, שזו עבירה פלילית שנקבעה פה בכנסת.
<רות כרמי: הייתי מצפה גם ממארגני המצעד לצאת בקריאה נגד הסתות גזעניות, אבל גם מהמשטרה לתדרך את השוטרים ולשים לזה לב.
<מתתיהו הכהן דן: הבת שלי צועדת במצעד הדגלים, למה בנים צריכים להידחף אליה?
<מתתיהו הכהן דן: אני נגד כפיה דתית ואני גם נגד כפיה בלתי דתית, את אומרת את זה בלבוש נחמד.
<מתתיהו הכהן דן: אם יש מסלול שבנות יכולות לצעוד בנחת, בלי שבנים נדחפים, מה העניין להתעלק על העניין שילכו ביחד.
<מתתיהו הכהן דן: שיהיה מסלול לבנות ומסלול לבנים מה הבעיה.
<מתתיהו הכהן דן: מה רע עם זה?
<רות כרמי: יש חוק.
<רות כרמי: כעמותה אתם יכולים לצעוד בהפרדה.
<רות כרמי: לא בקשתי מהחניכים שלכם לצעוד יחד, אבל אם אני אצעד ברחוב לא תוכל להגיד לי באיזה מסלול לצעוד.
<מתתיהו הכהן דן: למה הבנות לא יכולות לצעוד ברחוב אחד?
<מתתיהו הכהן דן: מה הבעיה?
<רות כרמי: זה לא מה שאמרתי, זכותכם לקבוע - - -
מירי רגב: כמו שמכבדים את אלה שרוצות ללכת ביחד, צריך לכבד גם את אלה שלא רוצות לצעוד ביחד.
מירי רגב: הכול תלוי בסוג האירוע ובמארגני האירוע.
מירי רגב: אם מראש, מארגני האירוע הם אנשים לאומיים, כמו במצעד הגאווה, ככה יהיה גם פה, הכול תלוי במארגני האירוע.
מירי רגב: אם ארגון מצעד הדגלים הוא של ארגון לאומי, שהוא זה שמבקש את האירוע ורצה שתהיה הפרדה, צריך לכבד את מארגני האירוע.
מירי רגב: הכול תלוי במארגנים.
<רות כרמי: עדיין, זה לא חוקי אם המשטרה תאכוף הפרדה.
מירי רגב: המשטרה לא צריכה לאכוף כלום, זה צריך להתנהל לפי האירוע עצמו.
מירי רגב: אני מבקשת לסכם את זה.
מירי רגב: העיקרון של מרקם החיים היהודי והמוסלמי חייב להישמר לכולם.
מירי רגב: כפי שאנחנו דואגים ומוודאים שלא תהיה הפרעה בחג הרמדאן מצד היהודים, כך צריך לדאוג שבאירועים של היהודים לא תהיה הפרעה של המוסלמים וזה תפקיד המשטרה.
מירי רגב: אחרת יהיה מצב שאחד לא מכבד את השני.
מירי רגב: היהודים יכבדו את המוסלמים והמוסלמים יכבדו את היהודים, כדי שמרקם החיים יישמר.
מירי רגב: הוא צריך להישמר גם בהיבט היהודי וגם בהיבט המוסלמי.
מירי רגב: זה עיקרון שצריך לוודא אותו.
מירי רגב: דבר שני, מניעת אלימות והסתה משני הצדדים.
מירי רגב: יש למנוע הסתה ואלימות משני הצדדים לשני הצדדים.
מירי רגב: אנחנו מתנגדים לאלימות בכל צד שהוא.
מירי רגב: בירושלים חיים יהודים ומוסלמים וצריכים לדעת לחיות אחד עם השני.
מירי רגב: כמו שאני דורשת משרת המשפטים לאפשר ליהודים לעלות להר הבית, בדיוק כמו שהמוסלמים עולים להר הבית.
מירי רגב: שיהודים לא יפריעו למוסלמים ושהמוסלמים לא יפריעו ליהודים.
מירי רגב: כל אחד יתפלל במקום הקדוש לו בלי שאחד יפריע לשני.
מירי רגב: כמו שאני לא מוכנה שהמוסלמים ימנעו מהכומר גבריאל להיכנס לכנסיה שלו בגלל שהוא מעודד נוצרים להתגייס לצבא.
מירי רגב: לא תהיה כאן הסתה לא כלפי נוצרים, לא כלפי מוסלמים ולא כלפי יהודים.
מירי רגב: זה תפקיד המשטרה והוא לא פשוט.
מירי רגב: אני יודעת את זה.
מירי רגב: צריך לוודא שלא תהיה אלימות גם בקרב המנהיגים המוסלמים וגם בקרב המנהיגים שמארגנים את האירוע.
מירי רגב: דבר שלישי, זה דבר שאני מבקשת מכם לבדוק.
מירי רגב: מעבר לנציגות של אלף איש שתהיה סמלית.
מירי רגב: אנחנו ריבונים שם ולא צריכים להתנצל בפני אף אחד.
מירי רגב: לאפשר מעבר של 50,000 אני מבינה שאי אפשר, זה יכול להשפיע על מרקם החיים.
מירי רגב: כשאתם חושבים על היהודים ביום ירושלים, תחשבו על חודש הרמדאן, שצריך להבין גם את מרקם החיים של היהודים.
מירי רגב: כדי לאפשר לכל מי שרוצה לבוא ולהתפלל, צריך לאפשר גם את מרקם החיים של היהודים בחג הרמדאן.
מירי רגב: אותו דבר הפוך, צריך לאפשר את מרקם החיים של המוסלמים בחגים היהודים בלי להפריע, אבל 50,000 נראה לי באמת מוגזם ובעייתי.
מירי רגב: עם זאת, נציגות של 1,000 איש, או כמה שתקבעו יחד עם הרב דרוקמן ועם האנשים הרלוונטיים, אני חושבת שזה ראוי נכון.
מירי רגב: מצד אחד לא מדיר את היהודים ביום ירושלים מהעיר העתיקה ומצד שני גם לא מפריע למרקם החיים.
מירי רגב: את זה אני מבקשת ממך לבדוק ולתת תשובה בצורה מסודרת למנהלת הוועדה בנושא.
מירי רגב: אני מאמינה שתוכלו לבדוק את הנושא הזה.
מירי רגב: אנו פותחים את ישיבת ועדת הפנים והגנת הסביבה בסוגיית תקנות העיריות (מכרזים לקבלת עובדים) (תיקון), התשע"ד-2014 וצו המועצות המקומיות (נוהל קבלת עובדים לעבודה) (תיקון מס' ), התשע"ד-2014.
מירי רגב: בתקנות שלפנינו קובעים סוגי משרות בעיריות ובמועצות מקומיות, X תפקידים שלא צריך לערוך בגינם מכרז.
מירי רגב: כמה תפקידים כאלה יש?
<מרגלית בוטרמן: במועצות מקומיות זה מורות גננות ועובדים סוציאליים בהסדר מיוחד שכבר לא קיים היום.
מירי רגב: אז יש רשימה כזאת.
<מרגלית בוטרמן: הפטור ממכרז למשרות אחרות הוא למתח דרגות שכבר לא קיים היום.
מירי רגב: אנחנו בעצם רוצים לאשר לראש עירייה ולראש מועצה מקומית להרחיב את סמכותו למנות אנשים למשרות אמון.
<מרגלית בוטרמן: יש פה שני דברים.
<מוני מעתוק: בין השאר.
מירי רגב: אז בואו תגידו לי במה מדובר.
מירי רגב: משרות אמון ומה עוד?
<מוני מעתוק: מטרתנו בתיקון, לבקשת השר, ראשית, להרחיב את המשרות הפטורות ממכרז לכלל הרשויות המקומיות, גם למועצות המקומיות וגם לעיריות, גם משרות אמון וגם משרות אחרות.
מירי רגב: מה זה משרות אמון?
מירי רגב: איזה סוג משרות?
<מוני מעתוק: וגם ליצור אחידות בהנחיות שקיימות על כלל הרשויות המקומיות.
<מוני מעתוק: כיום יש שונוּת בין העיריות ובין המועצות המקומיות והכללים אינם אחידים.
<מוני מעתוק: אנחנו מדברים, ראשית, על הרחבה של משרות האמון שקיימות היום.
<מוני מעתוק: היום, לצורך העניין, למשל במשרות האמון ניתן למנות בפטור ממכרז רק עוזר ראש העירייה, מנהל לשכת ראש העירייה ועוזר לסגן ראש העירייה בשכר, ורק בעירייה.
<מוני מעתוק: זה מה שקיים היום, ורק בעיריות.
<מוני מעתוק: במועצות מקומיות אין פטור כזה.
<מוני מעתוק: אנחנו בעצם גם מגדירים את הפטור במועצות המקומיות, את אותו פטור, וגם מרחיבים לעוד משרות אמון, כמו למשל נהג של ראש הרשות המקומית.
מירי רגב: הגיע הזמן שיבחר לעצמו את הנהג.
<מוני מעתוק: מנהל לשכת מנכ"ל הרשות המקומית, עוזר מנכ"ל הרשות המקומית ומנהל לשכת סגן ראש הרשות המקומית בשכר.
ג'מאל זחאלקה: המנכ"ל לא ומנהל הלשכה שלו כן?
<מרגלית בוטרמן: היום זה כבר בפטור ממכרז.
<מרגלית בוטרמן: המנכ"ל התקבל לפני חודש.
<מוני מעתוק: מדובר על נהג ראש הרשות המקומית, עוזר מנכ"ל הרשות המקומית, מנהל לשכת מנכ"ל הרשות המקומית ומנהל לשכת סגן ראש הרשות המקומית בשכר.
<גלעד קרן: סגן ראש הרשות המקומית בשכר יכול לקבל מנהל לשכה.
<מוני מעתוק: מדובר על סגנים בשכר בלבד.
<מוני מעתוק: סגנים שבתואר לא זכאים לעוזרים.
מירי רגב: אם יש 4 סגנים בשכר אז ארבעתם יכולים למנות?
<מוני מעתוק: נכון.
מירי רגב: כלומר, כל סגן בשכר יכול למנות.
<מוני מעתוק: לפי תקן כוח האדם.
מירי רגב: ארבעת ממלאי התפקידים הללו פטורים ממכרז גם במועצות האזוריות?
<מוני מעתוק: בכל הרשויות המקומיות בארץ.
מירי רגב: לכל הרשויות המקומיות והמועצות האזוריות.
<מוני מעתוק: לכולם.
ג'מאל זחאלקה: אני רוצה למנוע ניסיון לשימוש לרעה בתקנות האלה.